《纯阳洞读书和中山陈礼郎韵》
宋代·蒲寿宬

弄珠寄南海，移文讥北山。
出处虽异位，梦觉同一关。
纯阳有真虽，古洞扃林端。
绝顶像纬逼，六月天气寒。
道人讨幽胜，诛茆谋盖棺。
缘深野鸡狎，供罢斋鱼閒。
斗轩适容膝，点勘酬铅丹。
理义贵自得，神仙谅非难。
嗟我久荒索，摧心罹棘艰。
羞羡鹤俯仰，空悲马班醒。
终南在何许，得去何须还。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。